ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Ευχαριστώ, Νέα Υόρκη.
Είναι τιμή μου να σας απευθύνομαι ως δήμαρχος.
Η απουσία της Βανέσα πληγώνει την απήχηση μεταξύ των πιο παραδοσιακών ψηφοφόρων.
Εγώ και η γυναίκα μου έχουμε να δουλέψουμε κάποια πράγματα.
Δρ Γκλεν, να σας συστήσω τον δήμαρχο και την κυρία Φισκ.
Ο Χέκτορ Αγιάλα; Λένε ότι σκότωσες αστυνομικό.
Δεν τον έσπρωξα, ορκίζομαι.
Θέλω να σε εκπροσωπήσω.
Ο Χέκτορ άλλαξε μετά τον γάμο μας.
Ο Γουάιτ Τάιγκερ;
Παρέλειψες να μου πεις
- ότι είσαι αυτόκλητος τιμωρός; - Προστατεύω τους δρόμους.
Βρες τον μάρτυρα που έσωσε ο Χέκτορ στην αποβάθρα.
Νίκι, είσαι ο μόνος που στέκεται ανάμεσα
στον Χέκτορ και στα ισόβια.
Πού είναι;
Δυστυχώς, δεν είναι πια εδώ.
Δεν θέλετε να το κάνετε.
Ευχαριστώ.
Σου έφεραν τίποτα να φας;
Όχι.
Το Λουκίλο είναι μια παραλία κοντά στην πατρίδα μου στο Πουέρτο Ρίκο.
Για μένα, είναι το ομορφότερο μέρος στη Γη.
Λευκή άμμος, φοινικόδεντρα και κοκί.
Είναι μικρά βατραχάκια.
Δεν κοάζουν. Σφυρίζουν τ' όνομά τους.
Γελάω, γιατί για τους τουρίστες είναι φασαριόζικα και ενοχλητικά,
αλλά για μας τους ντόπιους είναι ένας ήχος μαγικός.
Και τα κοκί είναι μονογαμικά. Οπότε, κάθε ηλιοβασίλεμα…
χιλιάδες τέτοια βατραχάκια φωνάζουν αναζητώντας τη μοναδική τους αγάπη.
Είναι η μουσική του νησιού.
Θα ξαναδείς αυτήν την παραλία, Χέκτορ. Το υπόσχομαι.
Και θα επανενωθείς με την οικογένειά σου.
Τι συμβαίνει;
Χαλάρωσε. Δεν είναι τίποτα. Κανείς δεν θέλει να κάνει τον καουμπόη.
Καλησπέρα, κύριοι.
Ψυχρούλα, έτσι;
Θα είχατε την καλοσύνη να μου δώσετε τα κλειδιά του οχήματος;
- Ορίστε. - Ευχαριστώ πολύ.
Και τα πορτοφόλια σας, με την ευκαιρία.
- Ορίστε. - Ευχαριστώ.
Κι εσύ, Σούζαν.
Ξέρεις ποιανού είναι το φορτηγό;
Είσαι σκληρό αντράκι, έτσι;
Ναι.
Βλαμμένε.
ΤΟ ΡΕΠΟΡΤΑΖ ΤΗΣ μπι μπι
Έχω τον νου μου, αλλά μεγάλωσα σ' αυτήν την πόλη. Δεν φοβάμαι.
Αν κάποιος μπει στο σπίτι μου,
δεν έχω πρόβλημα να βγάλω το πιστόλι μου και να του το κολλήσω στο κεφάλι. Απλό.
Είναι μακρές και σκοτεινές εδώ οι νύχτες.
Καλό εναντίον κακού, κακό εναντίον κακού, καλό εναντίον καλού.
Αν θα τα βγάλει πέρα η Νέα Υόρκη; Δεν το ξέρω.
Θες να σου δώσω απαντήσεις; Δεν τις έχω. Συγγνώμη.
Άκουσα πως ο τρίπτυχος πίνακας του Μπέικον ξαναβγαίνει σε δημοπρασία.
Ο κίτρινος.
Θυμάσαι.
Θυμάμαι.
Θα μπορούσα να ξεπλύνω 200 εκατομμύρια μέσω αυτής της πώλησης.
Ξέρω ότι δυσκολεύεσαι να κάθεσαι στην άκρη,
αλλά έχω απώτερους στόχους.
Όπως;
Συγγνώμη που σας ενοχλώ, κύριε,
αλλά είπατε να σας ενημερώσω αν συμβεί κάτι κοντά στο λιμάνι Ρεντ Χουκ.
- Ναι. - Ναι.
Χθες το βράδυ είχαμε διπλή δολοφονία ούτε 800 μέτρα από το λιμάνι.
Φαίνεται πως μια στράβωσε μια ληστεία.
Δεν βοηθάει στην προβολή του μέρους ως προορισμού.
Να γίνουν τα απαραίτητα τηλεφωνήματα
και να πειστεί ο αρχηγός Γκάλο να το κάνει προτεραιότητά του.
Ναι, θα προσπαθήσουμε.
Παραφέρονται γιατί κανείς δεν κάθεται στην κεφαλή του τραπεζιού.
Χωρίς εμένα ή εσένα εκεί, θα στραφούν ο ένας εναντίον του άλλου.
Είναι αρουραίοι.
Αρουραίοι στον πάτο του βαρελιού. Ας σκοτωθούν μεταξύ τους.
Κι αφού τελειώσουν οι αλληλοσκοτωμοί,
αυτός που θα επικρατήσει θα στραφεί εναντίον σου.
Αυτός ο κόσμος, αυτό το είδος βίας, οι ασήμαντες βεντέτες…
δεν μας αφορούν.
Ναι, εντάξει. Έρχομαι αμέσως.
Δεν χρειάζεται να φοράς γυαλιά σε εσωτερικούς χώρους.
Συγγνώμη, σ' εμένα μιλάτε;
Ποιος είναι εκεί;
Ένας τυφλός δικηγόρος που ξέρει να δέρνει.
Αστυνόμε Πάουελ.
Ξέρεις, Μέρντοκ, ο δικαστής Κούπερ θα ενδιαφερθεί
για το ότι παρεμπόδισες έρευνα της αστυνομίας.
Εκφοβισμό, εννοείς.
Δεν φαίνεται πολύ ηθικό. Θα σε βγάλει εκτός της υπόθεσης.
Τουλάχιστον, δεν θα πάω φυλακή.
Ο επηρεασμός μάρτυρα είναι αδίκημα.
Αν είσαι τυχερός, θα τη γλιτώσεις μ' ένα απλό πλημμέλημα,
αλλά αμφιβάλλω.
Τα λέμε στο δικαστήριο, αστυνόμε.
ΤΡΙΓΚΕΡΝΤ
Νομίζω πως παρεξήγησες την έννοια του κρησφύγετου.
Μάλλον μας παρακολουθεί.
Λέει ότι τον χαλαρώνει.
Γι' αυτό έφερα τούτο.
Τσέρι Κόλα, ξαναγύρισες. Καιρός ήταν.
Αυτό είναι; Έλα, δικέ μου.
Κατ' αρχάς, δεν είναι πάρτι. Δεν είμαι "δικός σου".
Σ' το δίνω για να σταθείς στο έδρανο χωρίς να ιδρώνεις και να ξερνάς.
Χαλάρωσε. Θα το κάνω.
Πόσον καιρό υπηρετείς στην αστυνομία της Νέας Υόρκης, αστυνόμε Πάουελ;
Λίγο πάνω από 15 χρόνια.
Κι αυτά τα 15 χρόνια,
με πόσες εύφημους μνείες έχεις τιμηθεί;
Τρεις. Μία για ακεραιότητα χαρακτήρα και δύο για υπηρεσία προς το σύνολο.
Θα έλεγες πως ήταν ασυνήθιστο ένας τόσο παλιός αστυνομικός
να εργάζεται παραμονή πρωτοχρονιάς;
Όχι, προθυμοποιήθηκα.
Πολλοί συνάδελφοι στο Τμήμα έχουν οικογένειες, παιδιά,
ενώ τα δικά μου και του Κελ είναι μεγάλα.
"Του Κελ", εννοείς του αστυνόμου Σάναχαν, του παρτενέρ σου;
Ναι. Είχαμε βάρδια στο Ουάσινγκτον Χάιτς,
και μας έστειλαν στην πλατεία Τάιμς για την αλλαγή του χρόνου.
Με τον αστυνόμο Σάναχαν, αντιμετωπίσατε πολλά περιστατικά εκείνο το βράδυ;
Δεν αντιμετωπίσαμε κανένα περιστατικό, ώσπου κατεβήκαμε στην αποβάθρα της 168ης.
Τι συνέβη εκεί;
Ολοκληρώναμε έναν έλεγχο ρουτίνας,
το μέρος ήταν σαν πόλη-φάντασμα,
κι ο κατηγορούμενος πετάχτηκε από το πουθενά.
Το βλέμμα του ήταν άγριο. Όταν είσαι χρόνια στο Σώμα,
ξέρεις να το αναγνωρίζεις. Κι άρχισε να τρέχει προς εμάς.
Είπατε στον κατηγορούμενο να σταματήσει;
Ναι, πολλές φορές.
Μην αντιδράς, Χέκτορ.
Φωνάξαμε και δείξαμε τα σήματά μας,
αλλά αυτός συνέχισε. Άρχισε να μας χτυπά, και τότε…
Ένιωσα τον Κελ να τον τραβά από πάνω μου.
Την επόμενη στιγμή, αρπάζει τον Κελ και τον πετά μπροστά στο τρένο.
Σαν να μην τρέχει τίποτα.
Σαν να μην τρέχει τίποτα;
Ένσταση. Χειραγώγηση.
Δεκτή.
Αστυνόμε Πάουελ, ξέρω πόσο δύσκολο είναι για σένα.
Εγώ κι ο Κελ Σάναχαν ήμασταν παρτενέρ επί οκτώ χρόνια.
Οκτώ χρόνια μπίρες, και παιδιά,
και να σχολιάζουμε πόσο χάλια πάνε οι Knicks.
Ο Κελ Σάναχαν ήταν ο καλύτερός μου φίλος.
Κι όλα αυτά πάνε τώρα.
Δεν έχω άλλες ερωτήσεις.
Αστυνόμε Πάουελ, καλημέρα.
Μου λένε πως έχετε μαυρισμένο μάτι.
- Ελπίζω να είναι όλα καλά. - Ναι, μην ανησυχείτε.
Στο μποξ, συνηθίζουν να λένε
ότι η καλύτερη θεραπεία είναι τα γρήγορα χέρια.
- Ένσταση. - Δεκτή. Ελάτε, κύριε Μέρντοκ.
Αστυνόμε Πάουελ, δεν έχω καταλάβει κάτι.
Είπατε ότι πριν φτάσει ο πελάτης μου στον σταθμό,
το μέρος ήταν πόλη-φάντασμα.
Ναι.
Δηλαδή, εσείς κι ο παρτενέρ σας ήσασταν μόνοι στην αποβάθρα.
Ναι.
Η γλώσσα είναι περίεργο πράγμα,
γι' αυτό θέλω να καταλάβω πως εννοούμε το ίδιο.
Όταν λέτε "μόνοι", εννοείτε οι δυο σας και κανείς άλλος.
- Σωστά. - Δεν περίμενε κανείς το τρένο;
Όχι.
Δεν έπαιζε κιθάρα κανένας επαίτης;
- Όχι. - Εντάξει. Άρα ήσασταν μόνοι.
Κανένας επαίτης ή επιβάτης.
Κι οπωσδήποτε, κανένας πληροφοριοδότης
- που ταρακουνούσατε. - Ένσταση.
Ελπίζω τα λόγια σας να έχουν βάση, κύριε Μέρντοκ.
- Έχουν, εντιμότατε. - Σας εφιστώ την προσοχή, αν με πιάνετε.
Αστυνόμε Πάουελ, να το θέσω αλλιώς. Γνωρίζετε κάποιον Νίκι Τόρες;
Δεν τον έχω ακουστά.
Παράξενο. Απ' ό,τι αντιλαμβάνομαι, ο Νίκι Τόρες είναι πληροφοριοδότης
που δούλευε για την αστυνομία,
και μάλιστα απευθείας μ' εσάς και τον αστυνόμο Σάναχαν.
Αστυνόμε Πάουελ, εσείς κι ο αστυνόμος Σάναχαν
είχατε προγραμματισμένη συνάντηση με τον Τόρες στην αποβάθρα;
Σας είπα, δεν τον ξέρω.
Ναι, όντως, το είπατε.
Ευχαριστώ.
Δεν πρέπει να καταθέσει ο Τόρες.
Είναι σχεδόν έτοιμος.
- Τι κάνει; - Να ανησυχώ;
Ναι.
Υποσχεθήκατε πως θα 'μουν ασφαλής.
Μια χαρά θα είσαι αν προσέχουμε. Πάμε.
Δεν θα έρθουν πιο γρήγορα με το να κοιτάς τις πόρτες.
Ποιος είπε ότι κοιτάω τις πόρτες;
Θα έρθουν.
Εγέρθητε.
Άρχεται η 20ή συνεδρίαση του Ανωτάτου Δικαστηρίου της Νέας Υόρκης.
Προεδρεύει ο εντιμότατος Φιτζέραλντ Κούπερ.
ΔΙΚΑΣΤΗΡΙΑ ΝΕΑΣ ΥΟΡΚΗΣ
- Είσαι καλά; - Ναι.
Κύριε Μέρντοκ, καλέστε τον μάρτυρά σας.
Δώστε μας λίγο χρόνο, εντιμότατε.
Καλημέρα, όργανο.
Βγες από το βαν, μαλάκα.
Πού είναι;
Άνοιξ' το.
- Ωραία; - Ναι.
Εμπρός, πάμε!
Ήρθαν.
Πάνω στην ώρα, φιλαράκο.
Αναφέρετε το όνομά σας για τα πρακτικά.
Με λένε Νίκι Τόρες.
Πού μένετε, κύριε Τόρες;
Στο Ουάσινγκτον Χάιτς.
Δηλαδή, κοντά στον σταθμό της 168ης Οδού;
Ναι, είναι τέσσερα τετράγωνα απ' το σπίτι μου.
Πού εργάζεστε αυτόν τον καιρό;
Ψάχνω για δουλειά, αυτό το διάστημα.
Περάσατε δύσκολα τα τελευταία δυο χρόνια, ε;
Πριν από δεκαοκτώ μήνες, με τσάκωσαν για διακίνηση.
Δεν έπρεπε να το κάνω, αλλά έχω ένα παιδί. Χρειαζόμουν χρήματα.
Άρα κινδυνεύατε με φυλάκιση.
Τι έγινε αυτή η υπόθεση;
Σβήστηκε.
Θα πείτε στους ενόρκους γιατί;
Είπα στους αστυνομικούς πως θα τους βοηθούσα μερικές φορές.
Όταν λέτε ότι θα τους βοηθούσατε, εννοείτε ότι θα γινόσασταν πληροφοριοδότης.
Ναι.
Κύριε Τόρες, αυτό κάνατε το βράδυ της παραμονής πρωτοχρονιάς;
Δίνατε πληροφορίες στους αστυνόμους Σάναχαν και Πάουελ;
Μην ξεχνάτε ότι έχετε ορκιστεί.
Όχι, ήμουν στο σπίτι όλο το βράδυ.
Συγγνώμη, έχω μπερδευτεί.
Έχετε δηλώσει ήδη
ότι ήσασταν στον σταθμό της 168ης και σας έδερναν,
- πριν σας σώσει ο Χέκτορ. - Ένσταση.
- Ένσταση! - Δεκτή.
Έθεσε τον εαυτό του σε κίνδυνο.
- Ματ! - Συνήγορε, μαζέψου!
Το πράγμα ξέφυγε.
- Τέλειωσέ το. - Τι θα κάνετε, κύριε Μέρντοκ;
Αποσύρω τον μάρτυρα, εντιμότατε.
Κύριε Τόρες, μπορείτε να αποχωρήσετε.
Ο δήμαρχος άργησε μισή ώρα.
Δεν θα παραστεί.
Το φονικό πριν δύο μέρες στο λιμάνι
είναι το τελευταίο σε μια σειρά πολύ ενοχλητικών λαθών.
"Φορτηγοπειρατείες", "Βία στις Προβλήτες", "Πόλεμος μεταξύ Συμμοριών"…
Επικεφαλίδες που θα δείτε στην πρώτη σελίδα του The Examiner.
Σ' αυτά σήμερα μπαίνει ένα τέλος.
Δεν δεχόμαστε εντολές από σένα, μικρέ. Δεν πάει έτσι το πράγμα.
Λούκα.
Αυτά χρωστάς στον Βίκτορ.
Αποζημίωση.
1,8. Μ' αρέσει αυτό το νούμερο.
Τρελάθηκες τελείως;
Ας ήξεραν να κλέβουν φορτηγά οι δικοί σου.
Οι δικοί σου ας μην ήταν τόσο ευέξαπτοι.
Φτάνει! Με δικαιώνετε με το φέρσιμό σας.
Αυτοί οι καβγάδες, οι αιματοχυσίες, το χάος, δημιουργούν προβλήματα.
1,8. Αυτό είναι το νούμερο.
Ναι; Έχω καλύτερη ιδέα.
Δεν δίνω δεκάρα στον Βίκτορ, κι εσύ πας να πεις στον Φισκ
ότι αν έχει κάτι να μου πει, να μου το πει στα ίσια.
Δεν δέχομαι διαταγές από το τσιράκι του δημάρχου!
Δεν δουλεύω για τον δήμαρχο. Δουλεύω για τον άντρα.
Ήταν εντάξει όταν τον ετοιμάζαμε.
Μας έσπαζε τα νεύρα, αλλά ήταν εντάξει.
Τι στον διάολο έγινε;
Ίσως τον τρόμαξαν οι αστυνομικοί, ή απείλησαν το παιδί του.
Ή δεν ήταν ποτέ με το μέρος μας.
Τι έχουμε, λοιπόν, χωρίς τον Νίκι;
Τίποτα. Πήγε στράφι η υπερασπιστική γραμμή μας.
Ίσως υπάρχει κάποιο αποδεικτικό έγγραφο.
Κάποια λίστα πληροφοριοδοτών, ένα αποδεικτικό πληρωμής ή κάτι τέτοιο,
για να τον καλέσουμε ως εχθρικό μάρτυρα.
Το έψαξα. Δεν υπάρχει τίποτα.
Ο Πάουελ πλήρωνε με μετρητά. Ήταν όλα εκτός βιβλίων.
Θα κατέθετε γι' αυτά;
- Μπορούμε να στηρίξουμε υπόθεση; - Δεν βρήκα τίποτα.
Είναι αθώος. Τον ανεβάζουμε στην έδρα.
Λέει τη δική του εκδοχή, την αλήθεια.
Κι ελπίζουμε οι ένορκοι να τον δουν όπως εμείς.
Δεν έχουμε άλλη επιλογή.
Θα χρειαστούμε κι άλλο μπέρμπον.
Αυτό που έχεις κατά νου δεν πρόκειται να πιάσει.
Η συμβουλευτική;
Πες μου.
Έστειλα τον Μπακ στον Λούκα
για να του πει να πληρώσει στον Βίκτορ 1,8 αποζημίωση για τη φορτηγοπειρατεία.
Ας μην καταλήξουμε να μη σ' εμπιστεύομαι.
Δεν μ' αρέσει να τα βλέπω όλα να καταρρέουν.
Το σέβομαι αυτό. Ήθελες να διατηρήσεις την ειρήνη.
Ενίοτε, η ειρήνη πρέπει να διαταράσσεται
και το χάος να επικρατεί.
Προς στιγμήν, για να διαμορφωθεί μια ισχυρότερη τάξη.
Αυτό παίζεται εδώ; Χάος πριν μια ισχυρότερη ειρήνη;
Ή εξιλεώνομαι για όσα έκανα;
- Όχι. - Με τιμωρείς για τον Άνταμ.
- Δεν σε τιμωρώ για τίποτα. - Μ' αφήνεις στην απέξω.
Ευχαριστώ για την υπομονή σας.
Λοιπόν, πού είχαμε μείνει;
Κύριε Αγιάλα, πόσο συχνά βρίσκεστε στον σταθμό της 168ης Οδού;
Μερικές φορές την εβδομάδα. Είναι κοντά στο διαμέρισμά μου.
Και την παραμονή πρωτοχρονιάς;
Ναι.
Θα μας πείτε τι συνέβη εκείνη τη βραδιά;
Αγόρασα λίγα λουλούδια από το παντοπωλείο,
και κατέβηκα στον σταθμό.
Πού πηγαίνατε, κύριε Αγιάλα;
Κύριε Αγιάλα;
Εγώ και η γυναίκα μου μένουμε με την αδερφή και την ανιψιά μου.
Εγώ και η Σολεδάδ σκοπεύαμε ν' αγοράσουμε σπίτι,
κι επιτέλους, κατάφερα να μαζέψω τα χρήματα.
Έδωσα προκαταβολή για μια γκαρσονιέρα στο Νότιο Μπρονξ.
Δεν είναι τίποτα σπουδαίο, αλλά είναι δικό μας.
Πήγαινα να βάλω τα λουλούδια εκεί για την επόμενη μέρα.
Επειδή θέλατε να κάνετε έκπληξη στη γυναίκα σας.
Ναι.
Εντάξει. Λοιπόν, μπαίνετε στον σταθμό.
Τι γίνεται μετά;
Άκουσα φωνές. Μου φάνηκε πως κάποιος κινδύνευε. Έτρεξα κάτω
να δω τι συνέβαινε.
Τι είδατε;
Έδερναν κάποιον.
Γνωρίζατε τον άντρα;
Όχι. Ούτε τον ξαναείδα, μέχρι χθες στο δικαστήριο.
Τώρα έμαθα ότι τον λένε Νίκι Τόρες.
Κι αυτούς που τον έδερναν,
- τους ξέρατε; - Όχι.
Γνωρίζατε ότι ήταν αστυνομικοί;
Όχι. Τους φώναξα να σταματήσουν, αλλά δεν σταμάτησαν.
Έτρεξα, λοιπόν, να βοηθήσω.
Κι όλα συνέβησαν αστραπιαία.
Προσπάθησα να τους χωρίσω, άρχισαν να με χτυπούν,
πήγα να τους απωθήσω,
και ξαφνικά, γλίστρησε ένας κι έπεσε στις γραμμές.
Να βοηθήσω ήθελα.
Δεν ήθελα να πάθει κακό κάποιος.
Θα μπορούσατε να αποχωρήσετε.
Να αγνοήσετε το πρόβλημα.
Αποφασίσατε να ρισκάρετε την ασφάλειά σας για να βοηθήσετε έναν άγνωστο.
Δεν ήταν η πρώτη φορά, έτσι;
- Δεν καταλαβαίνω. - Θέλω να πω
ότι είχατε ρισκάρει κι άλλες φορές στο παρελθόν.
Το ερώτημα είναι "γιατί;"
Επειδή κινδύνευε.
Παρεμβήκατε εκείνο το βράδυ επειδή είστε ήρωας.
Ματ, μην το κάνεις.
Μην το κάνεις.
Ναι ή όχι; Είστε ο τιμωρός γνωστός ως Γουάιτ Τάιγκερ;
- Ένσταση, εντιμότατε! - Ησυχία!
- Ναι ή όχι; Κύριε Αγιάλα; - Ησυχία!
Ησυχία στο ακροατήριο!
Και οι δύο στο γραφείο μου τώρα.
Είσαι σκέτη νυφίτσα, το ξέρεις;
Κάθισες σ' αυτήν την καρέκλα και με παραπλάνησες.
Ήρθες να μου κάνεις παράσταση,
ζήτησες να μην αποκαλυφθεί αυτή η πληροφορία,
μου έκανες διάλεξη περί σωστού και λάθους,
και μετά, έρχεσαι και γελοιοποιείς το δικαστήριό μου;
Δεν είχα σκοπό, εντιμότατε.
Κατάφεραν να επηρεάσουν τον βασικό μου μάρτυρα.
Τι έγινε το επιχείρημα περί άδικου επηρεασμού των ενόρκων;
Το άλτερ έγκο του είναι κομβικής σημασίας.
Η δράση του ως Γουάιτ Τάιγκερ αντανακλά τον χαρακτήρα του.
- Θεέ μου… - Είναι δικαίωμά μου…
Έχετε τομέα υποκρισίας στην εταιρεία σας;
Σταματήστε και οι δύο.
Μπορώ να ζητήσω να σβηστεί από τα πρακτικά, μα είναι ανώφελο.
Μπορώ να κρίνω κακοδικία,
αλλά το θέμα αποκαλύφθηκε, οπότε, πάει κι αυτό.
Με φέρατε σε αδιέξοδο, κύριε Μέρντοκ.
Δεν ήθελα να δείξω ασέβεια προς το δικαστήριο.
Θα είμαι σαφής.
Ανοίξατε τον ασκό του Αιόλου, κε Μέρντοκ. Που σημαίνει…
Ναι, ο πελάτης μου θα δεχθεί κριτική. Το αντιλαμβάνομαι.
Αυτό είναι, λοιπόν.
Ευχαριστώ, εντιμότατε.
Επιβλέπω πάνω από 500 βοηθούς εισαγγελέων.
Και για τροχαίες παραβάσεις,
θα βρίσκεις κάποιον μπροστά σου.
Ελπίζω να άξιζε τον κόπο.
Δεν νομίζω ότι ο κος Αγιάλα θα έχει δίκαιη δίκη.
ΤΟ ΡΕΠΟΡΤΑΖ ΤΗΣ μπι μπι
Να σου πω γιατί; Είναι Πορτορικανός.
Θα τον κρίνουν διαφορετικά.
Αν υπάρχουν επαρκή στοιχεία, να πάει στη φυλακή.
Αλλά να έχει μια δίκαιη δίκη, κι αυτό δεν νομίζω πως θα συμβεί.
Έπρεπε να με είχες ρωτήσει.
Το ξέρω.
Δεν ήταν δικό σου μυστικό.
Κάνω ό,τι μπορώ για να μην μπεις στη φυλακή.
Χάναμε, κι έπρεπε να βάλω τα μεγάλα μέσα.
Ξέρεις, Χέκτορ, αν αθωωθείς,
οι μέρες σου ως Γουάιτ Τάιγκερ τελείωσαν.
Το ξέρεις, έτσι; Δεν θα μπορέσεις να ξαναφορέσεις ποτέ τη στολή.
Δεν νομίζω πως καταλαβαίνεις.
Ο Γουάιτ Τάιγκερ δεν είναι απλώς ένας τύπος με στολή.
Είναι ο εαυτός μου.
Ένα κάλεσμα.
Δεν το διάλεξα εγώ. Αυτό με διάλεξε.
Ζήτα μου καλύτερα να πάψω ν' αναπνέω.
Μπορείς να βοηθήσεις αλλιώς.
Να συνεισφέρεις αλλιώς.
Με τρόπους που δεν χρειάζονται μάσκα.
Πρέπει να σκεφτείς την οικογένειά σου. Σε χρειάζονται.
Κι αν θες να ξέρεις,
θα εκπλαγείς πόσο δεν θα σου λείψει να είσαι αυτός.
Μόλις είχαμε αφήσει τον γιο μας σ' ένα ματς. Γυρνούσαμε σπίτι,
κι αυτό το SUV περνάει ένα στοπ και πέφτει με φόρα επάνω μας.
Έπιασε φωτιά η μηχανή.
Προσπάθησα ν' ανοίξω την πόρτα, αλλά είχε φρακάρει.
Πίστευα πως θα πεθαίναμε.
Ώσπου ξαφνικά, βλέπω κάποιον να τρέχει προς το μέρος μας.
Ήταν ο Γουάιτ Τάιγκερ.
Μας έσωσε τη ζωή.
Πριν μερικές βδομάδες, έφευγα από τη δουλειά.
Ήταν αργά, κι έπρεπε να περάσω από ένα σοκάκι για να φτάσω σπίτι.
Έρχεται ένας τύπος και πάει να με αρπάξει. Βάζω τις φωνές,
αλλά βλέπω ότι κρατάει μαχαίρι.
Φοβήθηκα πολύ.
Αν δεν ήταν εκεί ο Γουάιτ Τάιγκερ, δεν ξέρω τι θα είχε συμβεί.
Και τώρα, ας ακούσουμε την άποψη μιας πιο αντικειμενικής ομάδας.
Αυτή είναι μια έκθεση που συνέταξε ο αστυνόμος Λούκας Μπάρλοου.
"Το βράδυ της 2ας Οκτωβρίου στις 2:38 π.μ.
"ανταποκρίθηκα σε κλήση για απόπειρα διάρρηξης.
"Όταν έφτασα, ο ύποπτος κρυβόταν σ' ένα στενό,
"και πριν προλάβω να τραβήξω όπλο, μου επιτέθηκε απρόκλητα.
"Παλέψαμε. Και τότε, εμφανίστηκε ο Γουάιτ Τάιγκερ.
"Παρέμβηκε, τράβηξε τον ύποπτο από πάνω μου,
"και με βοήθησε να ακινητοποιήσω και να συλλάβω τον ύποπτο".
Κι άλλες αναφορές της αστυνομίας.
Αστυνόμος Ρέγιες, αστυνόμος Γουόνγκ,
αστυνόμος Μοράλες, αστυνόμος Γκραντ…
Όλες λένε με άλλα λόγια την ίδια ιστορία.
Και δεν είναι η ιστορία κάποιου που έχει βεντέτα με την αστυνομία.
Μάλιστα, πολλοί σ' αυτήν την αίθουσα
θα έβλεπαν τον Γουάιτ Τάιγκερ ως σύμμαχο.
Ας μιλήσουμε για τον κύριο και την κυρία Μπούργκος.
Γιατί σπεύσατε να βοηθήσετε αγνώστους που βρίσκονταν σ' ένα φλεγόμενο αμάξι;
Επειδή ήταν το σωστό.
Και την Τζιάνα Μορένο;
Κι εκεί διακινδυνεύσατε. Γιατί;
Επειδή ήταν το σωστό.
Κι όταν κινδύνευε ο αστυνόμος Μπάρλοου,
σπεύσατε, ενώ άλλοι θα το έβαζαν στα πόδια. Γιατί;
Επειδή ήταν το σωστό.
Οι αστυνομικοί είπαν ότι τους επιτέθηκε ο Χέκτορ,
ότι πετάχτηκε από το πουθενά. Έτσι είπαν.
Αλλά γιατί ο Χέκτορ, ο Γουάιτ Τάιγκερ,
γιατί να το κάνει αυτό χωρίς το φυλακτό
που του χαρίζει υπερφυσική δύναμη και ισχύ;
Θα έμπαινε κανείς σας στη μάχη με το ένα χέρι δεμένο πίσω από την πλάτη;
Εγώ όχι.
Κάθε βράδυ, ο Χέκτορ Αγιάλα βγαίνει και ρισκάρει τη ζωή του
για να κρατήσει τη γειτονιά του ασφαλή, να προστατεύσει την κοινότητά του.
Αναρωτηθείτε, λοιπόν.
Σας φαίνεται για κάποιος
που θα σκότωνε εν ψυχρώ έναν αστυνομικό;
Είναι ακέραιος χαρακτήρας.
Η κοινωνία το λέει αυτό, η αστυνομία το λέει αυτό.
Η μάσκα δεν κάνει τον άνθρωπο.
Και είτε ο Χέκτορ Αγιάλα φοράει τη στολή του Γουάιτ Τάιγκερ ή όχι,
είναι ήρωας.
Ευχαριστώ.
Κάθε πρωί σηκώνομαι, φιλάω τη γυναίκα μου, χαιρετάω τα παιδιά μου,
πηγαίνω στη δουλειά για να υπηρετήσω αυτήν τη σπουδαία πόλη.
Πηγαίνω στην εκκλησία κάθε Κυριακή,
κάθομαι στο στασίδι μου, δίνω χρήματα στην ενορία μου,
και μετά πάω στο Κουίνς να δω τη μητέρα μου.
Αυτό με κάνει καλό άνθρωπο;
Ήταν ερώτηση-παγίδα.
Βασικά, είναι εσφαλμένος συλλογισμός.
Καλοί άνθρωποι μπορούν να κάνουν κακές πράξεις.
Κακοί άνθρωποι μπορούν να κάνουν καλές πράξεις.
Είμαστε άνθρωποι. Όλοι μας.
Είμαστε μπερδεμένοι, σύνθετοι, ικανοί για το καλό, ικανοί για το κακό.
Ναι, ο Χέκτορ Αγιάλα μπορεί να έκανε κάποιες καλές πράξεις.
Αυτό τον καθιστά ανίκανο να κάνει κακή πράξη;
Φυσικά και όχι.
Ξέρετε τι παθαίνει κάποιος όταν τον χτυπάει τρένο;
Όταν εκατό τόνοι ατσάλι πέφτουν πάνω σου με φόρα,
όλα τα κόκαλά σου σπάνε, όλα σου τα όργανα πετάγονται έξω.
Το σώμα σου γίνεται κόμπος σαν ένα μπαλόνι τσίρκου, γεμάτο αίμα.
Ακούστε, όμως, το παράδοξο: συνεχίζεις να ζεις.
Δεν πεθαίνεις, μέχρι το τρένο να κάνει πίσω.
Και τότε εκρήγνυται το σώμα σου.
Αυτό ακριβώς συνέβη στον αστυνόμο Σάναχαν,
όταν ο Χέκτορ Αγιάλα τον έσπρωξε μπροστά στο τρένο.
Πρέπει να το προσπεράσουμε αυτό, έτσι;
Επειδή έκανε καλά πράγματα σε άλλους.
"Επειδή ήταν το σωστό".
Κοιτάξτε γύρω σας.
Οι άντρες κι οι γυναίκες που κάθονται εδώ υπηρετούν τον Νόμο.
Ορκίστηκαν να προστατεύουν αψηφώντας τον κίνδυνο.
Και κάθε μέρα, αυτοί οι γενναίοι άντρες και γυναίκες εμφανίζονται
για να υπηρετήσουν τον λαό αυτής της πόλης. Να υπηρετήσουν εσάς, εμένα.
Και το κάνουν χωρίς να φοράνε μάσκα.
Αν πρόθεση του Χέκτορ ήταν να ωφελήσει τους συμπολίτες του, γιατί κρυβόταν;
Την τελευταία φορά που κοίταξα,
οι αληθινοί ήρωες δεν είχαν ανάγκη να κρυφτούν.
Γεια.
Είσαι καλά;
Οι ένορκοι έβγαλαν απόφαση;
Βγάλαμε, εντιμότατε.
Να σηκωθεί ο κατηγορούμενος.
Στην υπόθεση της πολιτείας κατά του Χέκτορ Αγιάλα,
για την κατηγορία της ανθρωποκτονίας από πρόθεση,
οι ένορκοι κρίνουν τον κατηγορούμενο…
αθώο.
Γιατί κατηγορία της ανθρωποκτονίας από αμέλεια,
οι ένορκοι κρίνουν τον κατηγορούμενο αθώο.
Για την κατηγορία της πρόκλησης σωματικών βλαβών
οι ένορκοι κρίνουν τον κατηγορούμενο αθώο.
Λύεται η συνεδρίαση.
Συγχαρητήρια, φίλε.
Κύριε Αγιάλα, είστε ελεύθερος.
Ευχαριστώ, εντιμότατε.
- Ευχαριστώ. - Συγχαρητήρια, Χέκτορ.
Σας ευχαριστώ όλους.
Κύριε Μέρντοκ, τι απαντάτε στον δήμαρχο Φισκ
που αποκαλεί τους τιμωρούς "μπατσοφονιάδες";
Είμαστε ευγνώμονες που αποδόθηκε δικαιοσύνη.
Δεν θέλω να κάνω άλλη δήλωση. Ευχαριστώ.
Ο ΧΕΚΤΟΡ ΑΓΙΑΛΑ ΚΡΙΘΗΚΕ ΑΘΩΟΣ Ο ΤΙΜΩΡΟΣ ΓΟΥΑΪΤ ΤΑΪΓΚΕΡ ΕΙΝΑΙ ΕΛΕΥΘΕΡΟΣ
Ντάνιελ.
Μάλιστα.
Η φίλη σου, η δημοσιογράφος, η Μπι Μπι…
Με όλο τον σεβασμό, κύριε, έχουμε άτομα στους Times.
Πες της πως θέλω να την ξαναδώ.
Ευχαρίστως.
Λατρεύω τους άντρες που μαγειρεύουν.
Είναι καταθλιπτικό να τρως μόνος σου έξω.
Ξαναπές το αυτό.
Ο Ματ Μέρντοκ κάνει, λοιπόν, τον γύρο του θριάμβου;
Κέρδισες την υπόθεση με τον Αγιάλα και τώρα απολαμβάνεις τα οφέλη;
Όχι ακόμα. Κάτι λείπει.
Βλέπεις, εγώ κι ο συνεργάτης μου,
τελειώνοντας τη Νομική, ήμασταν τόσο άφραγκοι,
που αγοράσαμε με το υστέρημά μας ένα μπουκάλι O'Melveny's για το γραφείο.
Το ανοίγαμε μόνο όταν κερδίζαμε.
Δεν χρειάζεται να πω ότι το πρώτο μπουκάλι άντεξε πολύ καιρό.
Μια μικρή υπενθύμιση
ότι πού και πού, το σύστημα δουλεύει.
Μιλάς για τον φίλο σου, τον Φόγκι Νέλσον, έτσι;
Ναι.
Αναρωτιόμουν πότε θα το έκανες.
Δεν είναι εύκολο.
Ήξερε να απολαμβάνει τις καλές στιγμές όταν έρχονταν.
Αν είναι έτσι,
ας πιούμε στην υγειά του μάγειρα,
για την υπόθεση που κέρδισε
και για τον Φόγκι Νέλσον.
Ας τους έχει όλους ο Θεός υπό τη σκέπη του.
Η απόφαση για τον Αγιάλα αποτελεί κατάφωρη παραβίαση της δικαιοσύνης.
Μα, κύριε, το δικαστήριο και οι ένορκοι τον έκριναν αθώο.
Δικαστήρια αποτυγχάνουν, ένορκοι κάνουν λάθη. Το ξέρω καλά.
Και τώρα, ένας μασκοφόρος τιμωρός,
ένας δολοφόνος, κυκλοφορεί ελεύθερος στους δρόμους,
ενώ ένας βετεράνος αστυνομικός κείτεται νεκρός.
Οι αυτόκλητοι τιμωροί αποτελούν απειλή
για κάθε κοινωνία που θέλει να βασίζεται στην ισχύ του Νόμου.
Κάποιος που φοράει μάσκα για να κρύψει το πρόσωπό του…
είναι δειλός.
Αυτοί οι τιμωροί δεν είναι ήρωες.
Έδωσα μια υπόσχεση.
Και με την αθώωση του Χέκτορ Αγιάλα, καλούμαι να την τηρήσω.
Η ισχύς του Νόμου πρέπει να επικρατήσει.
Υποτιτλισμός: Φίλιππος Ηρακλειώτης